Príloha č. 2

Vecná pôsobnosť za plnenie
čiastkových záverov - odporúčaní na prijatie opatrení v pôsobnosti
 ministerstiev, ostatných ústredných orgánov štátnej správy                          a Národnej banky Slovenska

1.	Oblasti vnútornej bezpečnosti v bezpečnostnom systéme SR
1.2.	Verejná moc a spoločenský poriadok 
Čiastkový záver – odporúčania na prijatie opatrení:
-	systematicky zabezpečovať zvyšovanie odbornej pripravenosti príslušníkov  Železničnej              polície - Ministerstvo dopravy, pôšt a telekomunikácií SR
Spôsob plnenia:
Realizované podľa smernice ministra dopravy, pôšt a telekomunikácií SR č. 15/2005 o vzdelávaní príslušníkov Železničnej polície a podľa rozkazu generálneho riaditeľa Železničnej polície č. 63/1999 o odborno–zdokonaľovacej príprave príslušníkov Železničnej polície. Ďalej na Akadémii Policajného zboru v Bratislave, na stredných odborných školách Policajného zboru  na civilných vysokých školách a odborných kurzoch, seminároch a konferenciách (úloha splnená).
1.3.	Environmentálne hrozby, zdravotná a veterinárna starostlivosť
Čiastkový záver – odporúčania na prijatie opatrení:
-	do r. 2006  dokončiť reformu zdravotníctva v súlade s prijatou koncepciou - Ministerstvo zdravotníctva SR
Spôsob plnenia:
Reforma zdravotníctva je vykonávaná v súlade s prijatou koncepciou. Boli novelizované viaceré všeobecne záväzné právne predpisy a interné predpisy Ministerstva zdravotníctva SR. Úloha sa bude plniť v r. 2006 (úloha nesplnená). 

-	motivovať ohrozovateľov vzniku závažných priemyselných havárií na znižovanie množstva vybraných nebezpečných látok v podniku - Ministerstvo životného prostredia SR
Spôsob plnenia:
V máji v r. 2005 bol Národnou radou SR schválený zákon č. 277/2005 Z. z., ktorým sa mení            a dopĺňa zákon č. 261/2002 Z. z. o prevencii závažných priemyselných havárií a o zmene                   a doplnení niektorých zákonov v znení neskorších predpisov, v ktorom sú upravené niektoré prahové hodnoty množstiev vybraných nebezpečných látok v podniku. V prípade, že prevádzkovateľ zníži množstvá vybraných nebezpečných látok v podniku pod prahové hodnoty stanovené vyššie spomínaným zákonom a obvodný úrad životného prostredia nerozhodne inak, nevyplývajú mu povinnosti stanovené zákonom a zároveň sa zníži pravdepodobnosť vzniku závažnej priemyselnej havárie a možné následky na živote a zdraví ľudí, životnom prostredí              a majetku (úloha splnená).

-	podporovať recykláciu odpadov s cieľom znižovania skládkovania - Ministerstvo životného prostredia SR

Spôsob plnenia:
Hierarchia odpadového hospodárstva uprednostňuje zhodnocovanie a recykláciu odpadov pred ich zneškodňovaním na skládkach odpadov. Obmedzovanie druhov odpadov ukladaných na skládky (zákaz skládkovania biologicky rozložiteľného odpadu) a podpora budovania zariadení na zhodnocovanie a recykláciu odpadov udeľovaním prostriedkov z Recyklačného fondu, Environmentálneho fondu a zo štrukturálnych fondov EU (úloha sa bude plniť aj v ďalšom období). 
1.6.	Ochrana, komunikačné a informačné systémy
Čiastkový záver – odporúčania na prijatie opatrení:
-	do r. 2005 zabezpečiť medzirezortné rokovanie Ministerstva dopravy, pôšt a telekomunikácií SR a Ministerstva vnútra SR pre stanovenie postupu a podmienok na napojenie Železničnej polície do bezpečnostných informačných systémov a  geografických informačných                                systémov - Ministerstvo dopravy, pôšt a telekomunikácií SR  
Spôsob plnenia:
Zabezpečené v pôsobnosti medzirezortného koordinačného orgánu pre boj so zločinnosťou, ktorého rokovanie sa uskutočnilo v apríli r. 2005 a v súčasnosti je  realizácia predmetného priameho prístupu do evidencií Policajného zboru pre Železničnú políciu v štádiu technického riešenia (úloha splnená).
1.7.	Hospodárstvo, ekonomika a finančníctvo 
Čiastkový záver – odporúčania na prijatie opatrení:
-	prostredníctvom Správy štátnych hmotných rezerv SR komplexne za SR zabezpečovať súvisiace štatistické výkazníctvo v zmysle požiadaviek EU  a Medzinárodnej energetickej agentúry pri OECD - Správa štátnych hmotných rezerv SR
Spôsob plnenia:
Vykonávané sú mesačné štatistické zisťovania v oblasti ropy a ropných výrobkov a taktiež sa pokračuje v rezortnom štatistickom zisťovaní o stave vybraných komodít pohotovostných zásob v komerčnej sfére pod gesciou Štatistického úradu SR. Je zabezpečený objektívny a nezávislý spôsob vypracovávania štatistík pre zachytenie reálneho obrazu skutočnosti. Štatistiky sú vypracované v súlade s definovanými normami a potrebami EU a Medzinárodnej energetickej agentúry, ako aj Správy štátnych hmotných rezerv SR. Je pravidelne konzultovaná štatistická problematika so štatistickou divíziou Medzinárodnej energetickej agentúry v Paríži, Štatistickým úradom SR, EU a Colným riaditeľstvom SR. Zapracúvajú sa aktuálne požiadavky a realizujú návrhy v rezortnom výkazníctve v štruktúre vyhovujúcej medzinárodným databázam.                      Je vykonávané mesačné štatistické výkazníctvo, ktoré tvorí podklad výkazov, ktoré sú zasielané do Medzinárodnej energetickej agentúry a EU. Zároveň bol zabezpečený štatistický softwér potrebný na automatizované spracovávanie týchto výkazov (úloha splnená).

-	dosiahnuť  plnosplavnosť Dunajskej vodnej cesty (Koridor VII Dunaj) - Ministerstvo dopravy, pôšt a telekomunikácií SR 
Spôsob plnenia:
Na plnení sa podieľajú jednotlivé štáty na vlastných úsekoch Dunaja a bude na nej participovať aj EU. Časový horizont dosiahnutia plnej splavnosti Dunaja nie je stanovený vzhľadom na  dlhodobý charakter (úloha sa bude plniť aj v ďalšom období).

-	do r. 2005 zabezpečiť určenie vybraných komerčných bánk za subjekty hospodárskej   mobilizácie - Ministerstvo financií SR, Národná banka Slovenska 

Spôsob plnenia:
Gestorom plnenia úlohy  je Ministerstvo financií SR a Národná banka Slovenska sa na plnení úlohy podieľa na základe požiadavky Ministerstva financií SR. V júni r. 2005 sa uskutočnilo pracovné rokovanie na úrovni vrchného riaditeľa peňažného úseku Národnej banky Slovenska       a generálneho riaditeľa sekcie finančného trhu Ministerstva financií SR. Národná banka Slovenska odporúča pokračovať v plnení úlohy a v r. 2006 zabezpečiť rokovania na úrovni predstaviteľov Ministerstva financií SR, Národnej banky Slovenska a príslušných komerčných bánk (úloha nesplnená). 
2. Zabezpečenie vnútornej bezpečnosti v bezpečnostnom systéme SR 
2.1.	Legislatívne
1.1.	Verejná moc a spoločenský poriadok 
Čiastkový záver – odporúčania na prijatie opatrení:
-	do r. 2006 vypracovať metodiku pre komplexné riešenie ochrany pamiatkového                        fondu - Ministerstvo kultúry SR
Spôsob plnenia:
Bola vydaná metodika ochrany kultúrneho fondu v krízových situáciách a metodika ochrany kultúrneho fondu pre organizácie v zriaďovateľskej pôsobnosti samosprávneho kraja (úloha splnená).
1.5.	Organizovaný zločin, terorizmus  
Čiastkový záver – odporúčania na prijatie opatrení:
-	do r. 2005 rekodifikovať trestný zákon a trestný poriadok - Ministerstvo vnútra SR, Ministerstvo spravodlivosti SR
Spôsob plnenia:
Národná rada SR v máji r. 2005 prijala zákon č. 300/2005 Z. z. trestný zákon a zákon                      č. 301/2005 Z. z. trestný poriadok s účinnosťou od 1. januára r. 2006 (úloha splnená). 

-	do r. 2005 zosúladiť právny stav boja proti terorizmu so zákonom č. 319/2002 Z. z. v znení zákona č. 330/2003 Z. z. - Ministerstvo vnútra SR, Ministerstvo obrany SR
Spôsob plnenia:
Ministerstvo vnútra SR (prezídium Policajného zboru a sekcia legislatívy a vonkajších vzťahov MV SR) a Ministerstvo obrany SR nevypracovalo materiál k zosúladeniu právneho stavu                   v súvislosti s problematikou boja proti terorizmu. Úloha sa bude realizovať v r. 2006 (úloha nesplnená).
1.7.	Hospodárstvo, ekonomika a finančníctvo 
Čiastkový záver – odporúčania na prijatie opatrení:
-	novelizovať zákon NR SR č.82/1994 Z. z. o štátnych hmotných rezervách v znení zákona NR SR   č. 169/2001 Z. z. tak, aby bol v súlade s novoprijatými právnymi normami v oblasti                bezpečnosti SR - Správa štátnych hmotných rezerv SR
Spôsob plnenia:
Návrh zákona bol vypracovaný v septembri r. 2005 a predložený gestorovi, Ministerstvu hospodárstva SR. Ministerstvo hospodárstva SR predložilo návrh zákona v októbri r. 2005 na prerokovanie v Legislatívnej rade vlády SR (úloha splnená). 

-	vydať metodické usmernenie na realizáciu opatrení na riešenie stavu ropnej núdze v zmysle zákona NR SR č. 170/2001 Z .z. o núdzových zásobách ropy a ropných výrobkov a o riešení stavu ropnej núdze - Správa štátnych hmotných rezerv SR
Spôsob plnenia:
Predmetné metodické usmernenie bolo vypracované a predložené v novembri r. 2005 na rokovanie Bezpečnostnej rady SR (úloha sa bude plniť aj v ďalšom období).

-	do r. 2005 vypracovať návrh zákona o lesoch - Ministerstvo pôdohospodárstva SR 
Spôsob plnenia:
Národná rada SR v júni r. 2005 prijala zákon č. 326/2005 Z. z. o lesoch (úloha splnená). 

-	do r. 2006 legislatívne zabezpečiť ochranu civilného letectva SR s dôrazom na národný program bezpečnostnej ochrany civilného letectva - Ministerstvo dopravy, pôšt a telekomunikácií SR   
Spôsob plnenia:
Vypracované nové bezpečnostné programy, ktoré po audite v r. 2005 schválil Letecký úrad SR          a podľa zákona č. 544/2004 Z. z., ktorým sa mení a dopĺňa zákon č. 143/1998 Z. z. o civilnom letectve, bola v roku 2005 posudzovaná tiež spoľahlivosť personálu bezpečnostnej ochrany                  a osôb, ktoré vstupujú do vyhradených bezpečnostných priestorov letísk. Vláda SR uznesením            č. 577/2004 rozhodla o prechode výkonu osobnej kontroly a kontroly prepravovaných vecí osôb zúčastnených na leteckej doprave z Policajného zboru na prevádzkovateľov letísk s termínom od 1. 1. 2005. Úlohy z uznesenia vlády boli splnené a medzinárodné letiská zabezpečili v r. 2005 vyškolenie viac ako 160 zamestnancov detekčnej kontroly. Vláda SR uznesením č. 748/2004 schválila „Rozdelenie výkonu preventívnych opatrení ochrany civilného letectva pred činmi protiprávneho zasahovania“. Na základe uvedeného dokumentu zabezpečovali štátne orgány               a jednotliví prevádzkovatelia v r. 2005 určené preventívne opatrenia (úloha splnená).
2.2.	Ľudské zdroje
1.1.	Ústavné zriadenie, ústavní činitelia 
Čiastkový záver – odporúčania na prijatie opatrení:
-	zvýšiť efektívnosť justície pri posudzovaní boja s extrémizmom a vyčleniť špeciálnych sudcov, ktorí budú špecializovaní na trestnú činnosť extrémistov - Ministerstvo vnútra SR, Ministerstvo spravodlivosti SR
Spôsob plnenia:
So zreteľom na personálne obsadenie (počet a vysoká odborná kvalifikácia) a ciele Špeciálneho súdu, vyčlenenie a špecializácia jednotlivých sudcov na trestnú činnosť extrémistov nie je potrebná (úloha splnená).
1.3.	Environmentálne hrozby, zdravotná a veterinárna starostlivosť
Čiastkový záver – odporúčania na prijatie opatrení:
-	z miestnej štátnej správy oddelimitovať plnenie úloh na špecializovanú štátnu správu životného prostredia a doplniť zamestnancov v oblasti odpadového hospodárstva v súvislosti s pripravovanou novelou zákona o odpadoch - Ministerstvo životného prostredia SR
Spôsob plnenia:
Stav zamestnancov v oblasti odpadového hospodárstva je naplnený. Miestna štátna správa nevykonáva na úseku odpadového hospodárstva žiadne úlohy a nebolo potrebné ich oddelimitovanie na špecializovanú štátnu správu (úloha splnená).
1.6.	Ochrana, informačné a komunikačné systémy
Čiastkový záver – odporúčania na prijatie opatrení:
-	prihliadnuc na záväzok SR odstaviť 1. a 2. blok jadrovej elektrárne V-1 v Jaslovských Bohuniciach v r. 2006 a 2008 a z tohto záväzku vyplývajúce povinnosti SR dostatočne personálne posilniť oblasť vyraďovania jadrového zariadenia z prevádzky - Úrad jadrového dozoru SR

Spôsob plnenia:
V prvom štvrťroku r. 2006 bude dostatočne posilnená  oblasť dozoru nad vyraďovaním bloku V1 v Jaslovských Bohuniciach (úloha sa bude plniť aj v ďalšom období).

-	personálne posilniť oblasť nakladania s rádioaktívnym odpadom v súvislosti s novými aktivitami pri nakladaní s rádioaktívnym odpadom, ako je výstavba centra pre finálne spracovanie kvapalného rádioaktívneho odpadu v Mochovciach - Úrad jadrového dozoru SR
Spôsob plnenia:
V prvom štvrťroku r. 2006 bude dostatočne posilnená oblasť hodnotenia činnosti Odboru rádioaktívnych odpadov a vyraďovania jadrových zariadenia Úradu jadrového dozoru SR.  Bolo uskutočnené výberové konanie na inšpektora jadrovej bezpečnosti a uvedené miesto bude obsadené úspešným uchádzačom v prvom štvrťroku r. 2006 (úloha sa bude plniť aj v ďalšom období).

-	do r. 2005 vyčleniť dostatočné finančné prostriedky na zabezpečenie personálneho zabezpečenia činností  vykonávajúceho dozor nad fyzickou ochranou - Úrad jadrového  dozoru SR
Spôsob plnenia:
Zabezpečenie výkonu dozoru nad  fyzickou ochranou jadrových zariadení zabezpečuje odbor jadrových materiálov Úradu jadrového dozoru SR. V poslednom období narástol význam fyzickej ochrany jadrových materiálov a jadrových zariadení a s tým spojený aj nárast činností.               Úrad jadrového dozoru SR plní úlohy aj v oblasti ochrany objektov osobitnej dôležitosti, ďalších dôležitých objektov. V štvrtom štvrťroku r. 2005 bolo zabezpečené zvýšené mzdové ohodnotenie zamestnancov zabezpečujúcich činnosť súvisiacu s fyzickou ochranou. Od novembra 2005 bola činnosť posilnená novým štátnym zamestnancom na základe výsledkov výberového konania, ktorý zabezpečuje priamy výkon inšpekčnej činnosti nad fyzickou ochranou jadrových materiálov a jadrových zariadení (úloha splnená).

-	stabilizovať počet zamestnancov  plniacich úlohy krízového manažmentu na všetkých stupňoch riadenia - Ministerstvo vnútra SR, Úrad jadrového dozoru SR
Spôsob plnenia:
Stabilizácia zamestnancov plniacich úlohy krízového manažmentu je zabezpečovaná na Ministerstve vnútra SR priebežne realizáciou výberových konaní a obsadzovaním voľných funkčných miest, ako aj plnením požiadaviek vyplývajúcich z ustanovení zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Úrad jadrového dozoru SR má podľa organizačnej štruktúry určený počet zamestnancov plniacich úlohy krízového manažmentu a to na všetkých stupňoch riadenia.  (úloha splnená).

2.3.	Materiálne a technické 
1.2.	Verejná moc a spoločenský poriadok 
Čiastkový záver – odporúčania na prijatie opatrení:
-	do r. 2005 v spolupráci s Pamiatkovým úradom SR vydať metodiku odborného zabezpečenia ochrany pamiatok - Ministerstvo kultúry SR
Spôsob plnenia:
V r. 2005 boli vypracované metodické pokyny na ukrytie a úpravu priestorov pre uskladnenie kultúrnych pamiatok v krízových situáciách (úloha splnená). 
1.3.	Environmentálne hrozby, zdravotná a veterinárna starostlivosť
Čiastkový záver – odporúčania na prijatie opatrení:
-	do r. 2006 dobudovať systém včasného varovania a prevencie a pripojenie na systém CIRCA EU pre rýchly výstražný systém pre potraviny a krmivá - Ministerstvo pôdohospodárstva SR
Spôsob plnenia:
Systém rýchlej výmeny informácií bol dobudovaný k vstupu SR do EU a pripojený na systém CIRCA EU. Systém rýchlej výmeny informácií (Rapid alert system for Food and Feed - RASFF)  bol vytvorený ako účinný nástroj pre orgány potravinového dozoru a dozoru nad krmivami, pre vzájomnú výmenu informácií a prijímanie opatrení s cieľom dosiahnuť čo možno najvyššiu úroveň bezpečnosti potravín a krmív a tým ochranu zdravia spotrebiteľa. Systém rýchlej výmeny informácií je sieť, ktorú tvorí Európska komisia – DG SANCO, Európsky úrad pre bezpečnosť potravín (EFSA). V SR túto sieť tvorí kontaktné miesto, krajské a regionálne veterinárne a potravinové správy, Ústredný kontrolný a skúšobný ústav poľnohospodársky, Úrad verejného zdravotníctva SR, regionálne úrady verejného zdravotníctva a hraničné inšpekčné priechody. Kontaktným miestom pre systém RASFF v rámci SR aj vo väzbe na EU je Štátna veterinárna a potravinová správa SR (úloha splnená).
1.6.	Ochrana, komunikačné a informačné systémy
Čiastkový záver – odporúčania na prijatie opatrení:
-	do r. 2005 vyčleniť dostatočné finančné prostriedky na materiálno-technické zabezpečenie činností vykonávajúcich dozor nad fyzickou ochranou jadrových materiálov - Úrad jadrového dozoru SR
Spôsob plnenia:
Úrad jadrového dozoru SR v r. 2005 vyčlenil dostatočné finančné prostriedky na materiálne a technické zabezpečenie činností inšpektorov  vykonávajúcich dozor nad fyzickou ochranou jadrových materiálov. Boli vybudované pracoviská na ochranu utajovaných skutočností v objektoch Úradu jadrového dozoru SR v Bratislave a Trnave (úloha splnená).
1.7.	Hospodárstvo, ekonomika a finančníctvo 
Čiastkový záver – odporúčania na prijatie opatrení:
-	do r. 2005 dobudovať programový produkt pre vytváranie informačnej databázy zdrojov pohotovostných zásob, kompatibilný s jestvujúcimi dostupnými informačnými systémami mapujúcimi aktuálne potreby a možnosti materiálového zabezpečovania krízových situácií nadväzujúceho na informačný systém Ministerstva vnútra SR a orgánov miestnej štátnej           správy - Správa štátnych hmotných rezerv SR
Spôsob plnenia:
Súčasťou systému pohotovostných zásob je využívanie informačnej databázy pohotovostných zásob orgánmi krízového riadenia SR pri riešení krízových situácií vrátane obcí. Obce sú používateľmi programu AMION, ktorý je programovým prostriedkom Jednotného informačného systému hospodárskej mobilizácie. Doposiaľ bol program využívaný na zber údajov o potrebách obcí. Je vypracovaný programový produkt – dátový model pohotovostných zásob, ktorým bol doplnený doterajší dátový model programu AMION pre obce, ktorý je kompatibilný s jestvujúcimi dostupnými informačnými systémami mapujúcimi aktuálne potreby a možnosti materiálového zabezpečenia krízových situácií nadväzujúceho na súčasne uplatňovaný a využívaný informačný systém Ministerstva vnútra SR a orgánov miestnej štátnej správy. Jednotný informačný systém hospodárskej mobilizácie je zavedený na ministerstvách, ostatných ústredných orgánoch štátnej správy, krajských úradoch, obvodných úradoch, obciach a u subjektov hospodárskej mobilizácie, t. j. u všetkých potencionálnych žiadateľov poskytnutia pohotovostných zásob, pričom je overený niekoľkoročnou prevádzkou a je zabezpečený servis, poradenská služba a školenie používateľov (úloha splnená).

-	do r. 2006 zabezpečiť ochranu skladovacích kapacít pre núdzové zásoby v zmysle príslušných právnych noriem - Správa štátnych hmotných rezerv SR

Spôsob plnenia:
Systém ochrany skladových kapacít terminálov na uskladnenie núdzových zásob ropy a ropných výrobkov je riešený v zmysle ustanovení uznesenia vlády SR č. 311/2005 a príslušných ustanovení metodického usmernenia na realizáciu zabezpečenia obrany a ochrany objektov obrannej infraštruktúry, zaradených do kategórií objektov osobitnej dôležitosti a ďalších dôležitých objektov (úloha splnená).

-	do r. 2006 obnoviť a doplniť strojnú mechanizáciu jednotlivých správ ciest                               a diaľnic - Ministerstvo dopravy, pôšt a telekomunikácií SR 
Spôsob plnenia:
Obnova a doplnenie strojov a mechanizačného vybavenia správ a údržieb ciest a stredísk údržby diaľnic a rýchlostných ciest sa vykonávala priebežne podľa možností štátneho rozpočtu v jednotlivých rokoch. Od 1. 1. 2004 boli správy a údržby ciest delimitované na samosprávne kraje a v majetku štátu zostali len Strediská údržby diaľnic a rýchlostných ciest (úloha splnená).

-	do r. 2006 obnoviť funkčnosť hláskového systému tiesňového volania postupne na všetkých diaľničných ťahoch - Ministerstvo dopravy, pôšt a telekomunikácií SR
Spôsob plnenia:
 Hláskový systém bol budovaný ako súčasť vybavenia diaľnic. U novovybudovaných úsekov je súčasťou dodávky diela, u starších úsekov diaľnic sa postupne realizuje obnova a modernizácia systémov. Po ukončení obnovy hláskového systému úseku diaľnice D 1 Ličartovce – Budimír a D 2 Brodské – Bratislava sa v r. 2005 realizovala obnova úseku D 1 Liptovský Mikuláš – Hybe a pripravuje sa realizácia obnovy na úsekoch D 1 Bratislava – Horná Streda a Ivachnová –                – Liptovský Mikuláš. Úloha čiastočne splnená. (úloha sa bude plniť aj v ďalšom období).

-	postupnou optimalizáciou a presunom mobilizačných rezerv do závodov Správy štátnych hmotných rezerv SR znížiť počet ochrancov na optimálnu efektívnu úroveň - Správa štátnych hmotných rezerv SR
Spôsob plnenia:
Zabezpečované podľa schváleného Harmonogramu presunu zásob mobilizačných rezerv a na jeho základe prebieha presun časti zásob mobilizačných rezerv od rezortných ochraňovateľov do závodov Správy štátnych hmotných rezerv SR. Cieľom je zefektívniť finančné náklady spojené s ochraňovaním zásob a v spolupráci s vecne príslušnými ministerstvami optimalizovať počet ochraňovateľov (úloha sa bude plniť aj v ďalšom období).

-	zabezpečiť dobudovanie jestvujúcich skladovacích kapacít v zmysle zákona o spotrebnej                 dani - Správa štátnych hmotných rezerv SR
Spôsob plnenia:
Boli dobudované daňové sklady v termináloch spoločnosti Slovnaft, a. s. – Stožok, Hronský Beňadik, Horný Hričov a Kapušany, kde sú skladované núdzové zásoby ropy a ropné výrobky. Uvedené daňové sklady sú prevádzkované na základe povolenia Colného úradu Bratislava. Pri budovaní nových skladových kapacít sú riešené požiadavky vyplývajúce zo zákona č. 98/2004   Z. z. o spotrebnej dani z minerálnych olejov (úloha splnená).

2.4.	Finančné
1.3.	Environmentálne hrozby, zdravotná a veterinárna starostlivosť
Čiastkový záver – odporúčania na prijatie opatrení:
-	pri zriaďovaní špecializovanej štátnej správy plánovať finančné prostriedky na implementáciu zákona č. 261/2002 Z. z. - Ministerstvo životného prostredia SR
Spôsob plnenia:
Krajské úrady životného prostredia, zodpovedné za napĺňanie a využívanie informačného systému priemyselných havárií, informačný systém priemyselných havárií napĺňali (úloha splnená).

-	pokračovať v úprave liečebného poriadku,  znižovať neodôvodnené poskytovanie zdravotníckych výkonov, postupne upravovať cenník liekov - Ministerstvo zdravotníctva SR
Spôsob plnenia:
Znižovanie neodôvodneného poskytovania zdravotných výkonov zabezpečilo Ministerstvo zdravotníctva SR vydaním opatrenia Ministerstva zdravotníctva SR č. 07045-9/2005 –                     – SL. Úpravy cenníkov liekov zabezpečovalo Ministerstvo zdravotníctva SR opakovaným vydaním opatrenia Ministerstva zdravotníctva SR č. 07045-12/2005, ktorým sa vydáva zoznam liečiv a liekov plne uhrádzaných alebo čiastočne uhrádzaných na základe verejného zdravotného poistenia (úloha splnená).

-	zdravotnú starostlivosť ozbrojených zložiek zabezpečiť z finančných prostriedkov rozpočtových kapitol, ktoré majú zdravotnícke zariadenia pri riešení osobitnej starostlivosti - Ministerstvo zdravotníctva SR
Spôsob plnenia:
Zabezpečované prostredníctvom programu Podpora obrany, podprogram 7.3. Zdravotnícka podpora (úloha splnená).

-	na zabezpečenie úloh na úseku veterinárnej starostlivosti a potravinového dozoru garantovať stabilné finančné požiadavky podľa potrieb Štátnej veterinárnej správy SR - Ministerstvo pôdohospodárstva SR
Spôsob plnenia:
Požiadavky Štátnej veterinárnej a potravinovej správy  SR boli zabezpečené v súlade programovou štruktúrou rezortu (úloha splnená).
1.6.	Ochrana, komunikačné a informačné systémy
Čiastkový záver – odporúčania na prijatie opatrení:
-	finančné ohodnotenie zamestnancov vykonávajúcich dozor  nad jadrovou bezpečnosťou zvýšiť minimálne na úroveň finančného ohodnotenia zamestnancov dozorovaných jadrových zariadení v SR, vykonávajúcich podobne dôležité činnosti - Úrad jadrového dozoru SR
Spôsob plnenia:
Situácia sa oproti predchádzajúcemu obdobiu zlepšila, ale mzdy zamestnancov vykonávajúcich dozor nad jadrovou bezpečnosťou výrazne zaostávajú za finančným ohodnotením zamestnancov dozorovaných jadrových zariadení v SR, vykonávajúcich podobné činnosti (úloha sa bude plniť aj v ďalšom období).
1.7.	Hospodárstvo, ekonomika a finančníctvo 
Čiastkový záver – odporúčania na prijatie opatrení:
-	od r. 2004 zo štátneho rozpočtu prideliť do rozpočtovej kapitoly Správy štátnych hmotných rezerv SR potrebnú výšku finančných prostriedkov určených na tvorbu a hospodárenie so štátnymi hmotnými rezervami - Správa štátnych hmotných rezerv SR
Spôsob plnenia:
V rámci rozpočtu je od r. 2004 riešený aj program 086 – štátne hmotné rezervy, v rámci ktorého je zabezpečovaná aj tvorba a hospodárenie so  štátnymi hmotnými rezervami - hmotné rezervy, mobilizačné rezervy a núdzové zásoby ropy  (úloha sa bude plniť aj v ďalšom období).

-	od r. 2004 zabezpečiť potrebnú výšku finančných prostriedkov určených na tvorbu                       a hospodárenie s núdzovými  zásobami ropy a ropných produktov v rozpočtovej kapitole Správy štátnych hmotných rezerv SR, zvýšené náklady si v krátkodobom horizonte vyžiadajú investície do zvyšovania kapacít zásobníkov ropy tak, aby pokrývali požadovanú úroveň 90 dní domácej spotreby - Správa štátnych hmotných rezerv SR
Spôsob plnenia:
V rámci rozpočtu je od r. 2004 riešený aj program 086 – štátne hmotné rezervy, v rámci ktorého je zabezpečovaná aj tvorba a hospodárenie s  núdzovými zásobami ropy a ropných produktov (úloha sa bude plniť aj v ďalšom období).
-	od r. 2004 pri vypracovávaní rozpočtu zabezpečiť dostatočnú výšku finančných prostriedkov a vypracovať účinný systém podpôr v lesnom hospodárstve a kompenzovať reštriktívne opatrenia v lesnom hospodárstve - Ministerstvo pôdohospodárstva SR
Spôsob plnenia:
Zabezpečované prostredníctvom štátneho rozpočtu ako priame transfery z rozpočtu kapitoly rezortu pôdohospodárstva pre príspevkové organizácie a pre vlastníkov lesov a užívateľov lesov prostredníctvom rozvojových programov sektorový operačný program a Plán rozvoja vidieka, kde je financovanie zabezpečené aj zo štrukturálnych fondov EU. Opatrenia na zveľaďovanie lesov a lesného hospodárstva sú predmetom podpory zo štátnej pomoci. Limitujúcim faktorom je schválená výška finančných prostriedkov. Postupné odbúravanie dotácií do lesného hospodárstva vychádza z tendencie minimalizovať dotácie v celospoločenskom rozsahu. Ich výrazný pokles spôsobuje určité problémy v lesnom hospodárstve predovšetkým vo väzbe na potrebu plnenia funkcií lesa. Naďalej sa čerpajú financie na podporu lesného hospodárstva v zmysle výnosu Ministerstva pôdohospodárstva SR č. 806/2004-100 o podrobnostiach pri poskytovaní podpory v oblasti poľnohospodárstva, potravinárstva  a lesného hospodárstva (úloha sa bude plniť aj              v ďalšom období).
-	do r. 2006 vyčleniť v rámci rozpočtového programovania finančné prostriedky potrebné na krytie výroby a zásob, ako aj stanoviť podmienky použitia týchto finančných prostriedkov - Ministerstvo hospodárstva SR
Spôsob plnenia:
 V prvom polroku r. 2005 bol v plnej miere zavedený a aplikovaný systém zberu a realizácie požiadaviek na výrobu a dodávky pri pokrývaní potrieb ozbrojených síl SR, ozbrojených bezpečnostných zborov a ostatných zložiek, aktívne činných v krízovej situácii, cez Jednotný informačný systém hospodárskej mobilizácie. Okrem toho boli vykonaním nového kola správnych konaní so subjektmi hospodárskej mobilizácie konkretizované špecifické požiadavky ozbrojených síl SR a ozbrojených bezpečnostných zborov. V súvislosti s použitím finančných prostriedkov potrebných na krytie výroby a zásob zabezpečuje Ministerstvo hospodárstva SR          v rámci medzirezortného rozpočtového programu „Hospodárska mobilizácia“ vyčleňovanie finančných prostriedkov pre správcov podprogramov na krytie krízového plánovania výroby a zásob pre krízové situácie produktov (úloha splnená).

-	od r. 2005 vypracovať účinný systém podpôr v lesnom hospodárstve - Ministerstvo pôdohospodárstva SR
Spôsob plnenia:
Z jednotlivých zavedených systémov podpôr v lesnom hospodárstve bolo na lesnícke opatrenia v rámci sektorového operačného programu schválených 127 projektov v objeme 412,5 mil. Sk a vyčerpaných bolo 13,9 mil. Sk a na lesnícke opatrenia Plán rozvoja vidieka   schválené dva projekty v objeme 0,5 mil. Sk, platby k uvedenému termínu neboli realizované. V zmysle zmluvy budú dodržané všetky podmienky projektu -  plánovanie, termíny realizácie, podmienky platby a pod. (úloha splnená).
-	zvýšiť spoluúčasť štátu a obcí na budovaní vodohospodárskych kapacít, s  tým úzko súvisí aj využívanie predvstupových fondov EU a nadväzne štrukturálnych fondov - Ministerstvo životného prostredia SR
Spôsob plnenia:
Obce prostredníctvom regionálnych vodárenských spoločností, a. s., resp. samostatne predkladajú žiadosti na financovanie infraštrukturálnych stavieb z Kohézneho fondu a štrukturálneho fondu. V súčasnosti je realizovaných 21 projektov, ktoré riešia problematiku výstavby verejných vodovodov a verejných kanalizácií. Je pripravený zásobník ďalších projektov na financovanie z Kohézneho fondu a štrukturálnych fondov (úloha sa bude plniť aj v ďalšom období).